CELEX: 62020CN0258
Language: el
Date: 2020-06-11 00:00:00
Title: Υπόθεση C-258/20: Αίτηση προδικαστικής αποφάσεως την οποία υπέβαλε το Juzgado de lo Social n.° 1 de Barcelona (Ισπανία) στις 11 Ιουνίου 2020 — HV κατά Instituto Nacional de la Seguridad Social (INSS)

28.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/7
            
         
      Αίτηση προδικαστικής αποφάσεως την οποία υπέβαλε το Juzgado de lo Social n.o 1 de Barcelona (Ισπανία) στις 11 Ιουνίου 2020 — HV κατά Instituto Nacional de la Seguridad Social (INSS)
      (Υπόθεση C-258/20)
      (2020/C 320/09)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de lo Social n.o 1 de Barcelona
      
         Διάδικοι στην υπόθεση της κύριας δίκης
      
      
         Προσφεύγουσα: HV
      
         Καθού: Instituto Nacional de la Seguridad Social (INSS)
      
         Προδικαστικό ερώτημα
      
      Πρέπει η οδηγία 79/7/ΕΟΚ του Συμβουλίου, της 19ης Δεκεμβρίου 1978, περί της προοδευτικής εφαρμογής της αρχής της ίσης μεταχειρίσεως μεταξύ ανδρών και γυναικών σε θέματα κοινωνικής ασφαλίσεως (1), να ερμηνευθεί υπό την έννοια ότι αντιτίθεται σε εθνικό κανόνα όπως ο επίμαχος στην κύρια δίκη (άρθρο 60, παράγραφος 4, TRLGSS), ο οποίος θεσπίζει δικαίωμα σε προσαύξηση της σύνταξης υπέρ των γυναικών που έχουν αποκτήσει δύο τουλάχιστον φυσικά ή θετά τέκνα και λαμβάνουν ανταποδοτική σύνταξη γήρατος, ενώ άλλες γυναίκες που τελούν σε πανομοιότυπη κατάσταση δεν δικαιούνται τέτοια προσαύξηση της σύνταξης γήρατος, λόγω εθελούσιας πρόωρης συνταξιοδότησής τους, για την οποίαν ισχύουν κατά νόμον αυστηρότερες απαιτήσεις όσον αφορά τις εισφορές από ό,τι για την κανονική συνταξιοδότηση και ίδιες ή παρόμοιες απαιτήσεις όσον αφορά την ηλικία προς εκείνες της κανονικής συνταξιοδότησης, ενώ αντιμετωπίζουν πανομοιότυπες δυσκολίες παραμονής στην αγορά εργασίας λόγω της ιδιότητάς τους ως γυναικών;
      
         (1)  EE ειδ. έκδ. 05/003 σ. 160.